stanford-oval/wikipedia huggingface dataset:
פייטון מאנינג
קריירה מקצוענית > עונת 2008 - תואר MVP נוסף

למרות פתיחה חלשה של העונה (3 ניצחונות ו-4 הפסדים), שנבעה משני ניתוחים שעבר מאנינג ברגלו אשר גרמו לו להחמיץ את כל מחנה האימונים של הקבוצה, הצעיד מאנינג את הקולטס ל-9 ניצחונות רצופים ולמאזן השני בטיבו ב-AFC. הקולטס דורגו רק במקום החמישי בדירוג הפלייאוף, מכיוון שיריבתם לבית הדרום, טנסי, סיימה עם מאזן טוב יותר של 3–13, ובכך סיימה את רצף חמש השנים בהן היו אלופי הבית (על פי שיטת הדירוג ב-NFL, מקומות 1 עד 4 משוריינים לראשי ארבעת הבתים בכל חטיבה).
על הישגו זה, ועל המנהיגות הרבה שגילה בהצעידו את קבוצתו פעמים רבות לניצחון ברבע האחרון מעמדת פיגור, זכה מאנינג בתואר ה-MVP של הליגה בפעם השלישית, ובכך השתווה לברט פארב כשיאן הליגה למספר הרב ביותר של תוארי MVP. בפלייאוף שוב הפסידו הקולטס לסן דייגו צ'רג'רס, הפעם בחוץ.
קריירה מקצוענית > עונת 2009 - MVP רביעי והופעה שנייה בסופרבול

במחזור השני של עונה זו ניצח פייטון מאנינג את משחקו ה-119, נגד מיאמי דולפינס, ובכך עבר את ג'וני יונייטס בתור השחקן בעל מספר הניצחונות הרב ביותר בתולדות מועדון הקולטס, כמו גם התמקם לבדו במקום החמישי בטבלת כל הזמנים בקטגוריה זו. במהלך המשחק הצליח מאנינג להצעיד את הקולטס לניצחון אף על פי שהקבוצה החזיקה בכדור פחות מרבע שעה ( מתוך 60 דקות בסה"כ).
מאנינג המשיך ביכולת טובה, וסחף את קבוצתו ל-14 ניצחונות רצופים מפתיחת העונה, תוך שבירת השיא של ניו אינגלנד פטריוטס לניצחונות רצופים בעונה הסדירה והעמדתו על 23, כמו גם שבירת השיא של סן פרנסיסקו 49' לניצחונות של מועדון בעשור ספציפי (עמד על 113 בשנת ה-90) והעמדתו על 115 ניצחונות.
בשבעה מתוך 14 ניצחונות אלו, הצעיד מאנינג את קבוצתו לניצחון לאחר שהייתה בפיגור בסוף הרבע השלישי.
לאחר שקבוצתו עמדה על מאזן 0–14, והבטיחה העפלה אוטומטית לסיבוב השני ויתרון הביתיות לאורך הפלייאוף, במהלך המשחק הביתי נגד ניו יורק ג'טס, החליט מאמן הקולטס ג'ים קאלדוול, באופן שנוי במחלוקת, להוציא את מאנינג מהמשחק בעוד קבוצתו ביתרון במהלך הרבע השלישי.
הג'טס ניצלו עובדה זו והנחילו לקולטס את הפסדם הראשון העונה, וכך נמנע מהקולטס אפשרות לשחזר את ההישג של "עונה סדירה מושלמת" אשר הושג בעבר רק פעם אחת בתולדות הליגה.
גם במשחק האחרון נגד באפלו בילס נשאר מאנינג בצד לאורך רובו של המשחק, שהסתיים בהפסד נוסף של הקולטס. הקולטס סיימו את העונה עם מאזן 14:2, הטוב ביותר ב-NFL.
על יכולתו זו של מאנינג במהלך העונה הוענק לו תואר ה-MVP הרביעי שלו והשני ברציפות, אשר הפך את מאנינג לשחקן היחיד בתולדות הליגה שזוכה בפרס מספר כה רב של פעמים.
לאחר שנהנו משבוע החופש, פגשו הקולטס בסיבוב השני של הפלייאוף את קבוצת בולטימור רייבנס. מאנינג מסר שתי מסירות להבקעה לפני המחצית כדי ליצור פער של 17:3 במחצית ובסיום ניצחון 20:3 לקולטס. היה זה ניצחון ראשון לקולטס בעידן מאנינג לאחר "שבוע החופש".
בגמר ה-AFC פגשו הקולטס את קבוצת ניו יורק ג'טס. מול ההגנה המדורגת ראשונה בליגה מאנינג התגבר על פיגור מוקדם של 6–17 ועם 3 מסירות לטאצ'דאון, בלי איבודי כדור, הוביל את הקולטס ל-24 נק' רצופות, ניצחון 17–30 והופעה שנייה בקריירה בסופרבול, כנגד המדורגת ראשונה ב-NFC, קבוצת ניו אורלינס סיינטס.
בסופרבול 44, מאנינג והקולטס נוצחו על ידי ניו אורלינס 31:17, לאחר שהובילו במשך 3 רבעים. מאנינג סיים עם מסירה אחת לטאצ'דאון ואיבוד כדור שהפך לטאצ'דאון לסייטנס לקראת הסיום וחתם בכך את התוצאה הסופית.
מאנינג שבר במשחק את שיא הסופרבול כאשר הוליך את הקולטס 96 יארדים לטאצ'דאון בדרייב ההבקעה הארוך ביותר בתולדות הסופרבול.
במהלך הפלייאוף גם שבר מאנינג את שיא הפלייאוף למשחקים של מעל 300 יארדים במסירה והעמידו על 8.
קריירה מקצוענית > עונת 2010

הקולטס בהנהגתו של מאנינג סיימו את עונה זו עם מאזן 10:6, אשר הספיק לאליפות בית הדרום נוספת, ולהופעה תשיעית רצופה בפלייאוף, שיא ליגה לקוורטרבק.
שיאי ליגה נוספים ששבר מאנינג בשנה זו:
פתח במשחק ה-208 ברציפות מאז תחילת הקריירה שלו.
השלים סך הכל של 450 מסירות (מתוך 679).
כמו כן, שבר מאנינג את שיאו האישי על כמות היארדים במסירה לעונה והעמידו על 4,700.
בסיבוב הראשון של הפלייאוף, נגד קבוצת הניו יורק ג'טס, הצעיד מאנינג את קבוצתו לדרייב שהפך פיגור 14:13 ליתרון 16:14 עם שער שדה של אדם ווינאטיירי 53 שניות לסיום המשחק.
הג'טס ניצחו משחק זה עם שער שדה ממש עם סיום המשחק, כאשר הם מסיימים את העונה עבור מאנינג והקולטס.
מאנינג השלים 18 מ-26 מסירותיו במשחק זה, עם 225 יארדים וטד אחד. היה זה משחקו האחרון במדי קבוצת אינדיאנפוליס קולטס.
קריירה מקצוענית > עונת 2011

מאנינג עבר ניתוח בצווארו ב-23 במאי. לאחר שלא נראתה התקדמות, הקולטס הודיעו באופן רשמי שמאנינג לא יפתח את העונה. בכך נקטע רצף של 208 משחקי ליגה סדירה רצופים
(227 משחקים כולל פלייאוף) בהם פתח מאנינג, רצף זה שני רק לזה של ברט פארב.
מאנינג עבר ניתוח שני בצווארו ב-8 בספטמבר 2011. הקולטס שמרו לו מקום ברשימת השחקנים הפעילים, למקרה שיוכל לחזור במהלך העונה, דבר שלא קרה. מאנינג החמיץ את כל עונת 2011, ובלעדיו, הקולטס פתחו עם שיא מועדון שלילי של 13 הפסדים רצופים, בדרך למאזן 2–14, הגרוע בליגה.
קריירה מקצוענית > עזיבת הקולטס וקריירה בדנבר – 2012

ב-7 במרץ 2012, שוחרר מאנינג מאינדיאנפוליס קולטס לאחר 14 שנים. ההחלטה התקבלה על ידי הנהלת הקולטס, על מנת להימנע מלשלם למאנינג בונוס בסך 28 מיליון דולר, אותו היה עליהם לשלם עד 8 במרץ כדי למנוע ממאנינג להפוך לשחקן חופשי, ועל רקע אי הבהירות לגבי יכולתו של מאנינג להתאושש מפציעתו הקשה.
ב-20 במרץ, לאחר שבועיים בהם התאמן עבור כמה קבוצות בליגה, חתם מאנינג על חוזה חדש ל-5 שנים תמורת 96 מיליון דולר עם הדנוור ברונקוס. ב-9 בספטמבר ערך את הופעת הבכורה שלו במדי הברונקוס בפתיחת עונת 2012 של ה-NFL, בניצחון על הפיטסבורג סטילרס.
מאנינג הוביל את הברונקוס למאזן הטוב בליגה באותה עונה עם 13 ניצחונות, אך קבוצתו הודחה לאחר הפסד ביתי במשחקה הראשון בפלייאוף, לבולטימור רייבנס, אשר המשיכה לזכייה בתואר האליפות.
קריירה מקצוענית > עונת 2013

בעונה זו שבר מאנינג את שיאי הליגה למספר הטאצ'דאונים במסירה והעמידו על 55 ואת מספר היארדים במסירה, 5,477. בהנהגתו של מאנינג הגיעה דנבר לסופרבול לאחר ניצחונות על סן דייגו צ'רג'רס 17–24, ועל ניו אינגלנד פטריוטס 14–26, אך הובסה במשחק עצמו 8–43 על ידי סיאטל סיהוקס.
באותה עונה זכה מאנינג בתואר ה-MVP החמישי שלו, שיפור לשיא הליגה בו הוא מחזיק.
קריירה מקצוענית > עונת 2014

בעונת 2014, במהלך משחק בית נגד סן פרנסיסקו, שבר מאנינג את שיא הליגה למספר הטאצ'דאונים במסירה בקריירה שהיה שייך לברט פארב.
דנבר סיימה את אותה עונה במקום השני ב-AFC וכך העפילה אוטומטית לסיבוב השני, אך שם הפסידה לקבוצתו הקודמת של מאנינג, אינדיאנפוליס קולטס, בתוצאה 13–24, כאשר מאנינג משחק למרות פציעות בשתי רגליו.
קריירה מקצוענית > עונת 2015 - זכייה בסופרבול שני ופרישה

את עונת 2015 התחילו הברונקוס עם שבעה ניצחונות רצופים, למרות יכולת לא טובה מצד מאנינג. לאחר הפסד לאינדיאנפוליס קולטס בשבוע השמיני, הגיע המשחק מול קנזס סיטי צ'יפס בשבוע התשיעי, בו שבר מאנינג את שיא היארדים בקריירה שהוחזק על ידי ברט פארב, אך גם ספג הפסד נוסף, במשחק בו איבד את הכדור 4 פעמים וסיים עם רייטינג מינימלי של 0. באמצע המשחק הוחלף מאנינג על ידי הקוורטרבק המחליף ברוק אוסויילר, והתברר שהוא סובל משבר בכף רגלו וצריך זמן להחלמה.
לאחר שישה משחקים בהם לא שיחק ואף לא נרשם כשחקן פעיל בטופס המשחק, בהם ניצחה הקבוצה 4 משחקים והפסידה ב-2, הגיע המשחק האחרון בעונה, נגד הסן דייגו צ'ארג'רס, בו נרשם מאנינג כשחקן פעיל והתחיל את המשחק על הספסל.
לאחר שדנבר מצאה עצמה בפיגור 7:13 ואיבדה חמישה כדורים בהתקפה, נכנס מאנינג כמחליף ברבע השלישי והוביל את הקבוצה לניצחון ולהבטחת המקום הראשון ב-AFC ויתרון הבייתיות לאורך הפלייאוף.
במשחק הראשון של קבוצתו בפלייאוף, נגד הפיטסבורג סטילרס, ניצחו הברונקוס 23:16, כאשר מאנינג מוביל מהלך מנצח ברבע הרביעי כשקבוצתו בפיגור ומסיים ללא טאצ'דאונס וללא איבודים. בגמר ה- AFC, נגד האלופה ניו אינגלנד פטריוטס, ניצחה דנבר 20:18 כאשר מאנינג מוסר שתי מסירות לטאצ'דאון במחצית הראשונה. בכך הפך מאנינג לשחקן הראשון שמגיע לסופרבול פעמיים לפחות עם שתי קבוצות שונות.
בסופרבול 50 שנערך בקליפורניה, בהנהגת הגנה סוחפת שהובלה על ידי השחקן המצטיין של המשחק וון מילר, ניצחו הברונקוס את קרוליינה בתוצאה 24:10. מאנינג סיים את המשחק ללא טאצ'דאונס ועם שני איבודים. בכך הפך מאנינג לקוורטרבק הפותח המבוגר ביותר שזוכה באליפות ולקוורטרבק הראשון שזוכה באליפות עם שתי קבוצות שונות.
ב-7 במרץ 2016, במסיבת עיתונאים שנערכה בדנבר, הודיע מאנינג על פרישה ממשחק.
בעת פרישתו, היה מאנינג המדורג מספר 1 בכמעט כל סטטיסטיקה אפשרית לקוורטרבק, ביניהן יארדים בקריירה (71,940), ובעונה אחת (5,377), מסירות לטאצ'דאונס בקריירה (539) ובעונה אחת (55), ניצחונות עונה סדירה (186) וסה"כ ניצחונות (200) ועוד כמפורט ברשימה החלקית למטה.
כמו כן, מאנינג היה השחקן היחיד בתולדות הליגה שזכה בתואר השחקן המצטיין של השנה (MVP) חמש פעמים.
ב-18 במרץ 2016 הודיע הבעלים של קבוצת אינדיאנפוליס קולטס, ג'ים אירסיי, במסיבת עיתונאים משותפת עם פייטון מאנינג, על הקמת פסל בדמותו של האחרון בפתח אצטדיונה הביתי של הקולטס וכמו כן הודיע רשמית שהחולצה מספר ,18 אותה לבש מאנינג, לא תילבש יותר על ידי אף שחקן קולטס לעולם.
ב-6 בפברואר 2021 נכנס פייטון להיכל התהילה של הפוטבול המקצועני.
תארים ושיאים

תוארי NFL בהם זכה מאנינג:
5 בחירות ל-MVP של העונה הסדירה (2003 ביחד עם סטיב מקנייר, 2004, 2008, 2009, 2013), שיא ליגה
7 בחירות לנבחרת העונה (ALL-PRO) של ה-NFL, שיא ליגה לקוורטרבק
שחקן ההתקפה של השנה (2004, 2013)
14 בחירות ל-פרו בול (2012–2014 ,1999,2000,2002-2010)
MVP של משחק הפרו-בול (2005)
MVP של משחק הסופרבול (XLI)
4 פעמים זכייה באליפות ה-AFC
פעמיים זכייה בסופרבול (עונות 2006 ו-2015)
שיאים שקבע עם מארווין האריסון בתור צמד רכז משחק - תופס:
מספר ההשלמות הרב ביותר - 1015
מספר היארדים הרב ביותר - 13,577
מספר ההבקעות הרב ביותר - 114
שיאי ליגה לקריירה בהם החזיק מאנינג (רשימה חלקית):
ב-19 באוקטובר 2014 שבר מאנינג את שיא מספר המסירות לטאצ'דאון בקריירה בעונה הסדירה של ברט פארב (אשר עמד על 508 מסירות ב-302 משחקים) עם 510 מסירות ב-246 משחקים.
בעת פרישתו העמיד מאנינג את השיא על 539 מסירות ב-266 משחקים. השיא נשבר על ידי דרו בריז בעונת 2019.
ב-15 בנובמבר 2015 שבר מאנינג את שיא מספר היארדים הכולל בעונה הסדירה בקריירה של ברט פארב והעמידו על 71,940 יארדים בעת פרישתו. שיא זה נשבר ב-8 באוקטובר 2018 על ידי דרו בריז, הקוורטרבק של ניו אורלינס סיינטס.
בנוסף השווה מאנינג את שיא הניצחונות בעונה הסדירה בקריירה של ברט פארב, 186 ניצחונות. שיא זה נשבר ב-2017 על ידי טום בריידי. בנוסף ל-14 ניצחונות פלייאוף עמד מאנינג על 200 ניצחונות בקריירה בעת פרישתו, שיא ליגה שנשבר על ידי טום בריידי ב-2016.
מספר הדרייבים המנצחים בקריירה - 56
מספר ניצחונות הקאמבק - 45
מספר העונות עם לפחות 4,000 יארדים (14).
הערות שוליים

↑
↑  Nobles, Charlie (1995-09-17). "COLLEGE FOOTBALL; For Gators, It's the Last 30 Minutes That Count". The New York Times (באנגלית אמריקאית). נבדק ב-2021-06-04.
↑  Rhoden, William C. (1997-09-21). "ON COLLEGE FOOTBALL; Manning's Nightmare Continues". The New York Times (באנגלית אמריקאית). נבדק ב-2021-06-04.
↑  Southeastern Conference, www.secsports.com
↑  Jeremy Bergman, Pro Football Hall of Fame Class of 2021 revealed at 'NFL Honors', NFL, ‏6 בינואר 2021
↑
↑  אגדה: מאנינג שבר את שיא הטצ'דאונים ב-NFL, באתר ערוץ הספורט, 20 באוקטובר 2014
↑  דוד רוזנטל‏, דרו ורבו: בריס שבר את שיא היארדים במסירה, לברון והקולגות מברכים, באתר וואלה, 9 באוקטובר 2018
| --- | --- |
בקרת זהויות :  ISNI: 0000 0000 3445 9152  LCCN: n98058681  VIAF: 75630965   WorldCat (עם VIAF): 75630965 
מאנינג, 2005
מאנינג, 2007
מאנינג, 2010
מאנינג, 2012
פרס הווידאו קליפים של MTV לאלבום השנה

| --- | --- |
 מדינה:  ארצות הברית
 הגוף המעניק:  MTV
 תקופת הפרס:  2022–הווה
 המספר הרב ביותר של מועמדויות:  דרייק (2)
 
פרס הווידאו קליפים של MTV לאלבום השנה הוא פרס שניתן בטקס פרסי הווידאו קליפים של MTV. הוא הוצג לראשונה בטקס פרסי הווידאו קליפים של MTV לשנת 2022, וזאת הפעם הראשונה שהטקס מכיר באלבומים בקטגוריות הענקת הפרסים. הארי סטיילס היה הזוכה הראשון בקטגוריה, עם Harry's House.
שיאני מועמדויות

| מספר מועמדויות | אמן | קליפים |
| --- | --- | --- |
| 2 | דרייק | Certified Lover Boy ‏•‏‏ Her Loss |
הערות שוליים

↑  EJ Panaligan,William Earl, E. J. Panaligan, William Earl, MTV VMAs 2022: Taylor Swift Wins Video of the Year, Plus Full Winners List, Variety, ‏2022-08-28 (באנגלית אמריקאית)
↑  MTV. "Album Of The Year - Vote Now – Nominees for 2022 MTV Video Music Awards". www.mtv.com. נבדק ב-2022-08-22.
↑  Grein, Paul (2022-08-19). "Will BTS Make It Four in a Row as Group of the Year at 2022 MTV VMAs?". Billboard (באנגלית אמריקאית). נבדק ב-2022-08-20.
↑  Grein, Paul (1 בספטמבר 2023). "Beyonce & Taylor Swift Lead 2023 VMAs Nominations in Social Categories". Billboard (באנגלית). נבדק ב-2 בספטמבר 2023. {{cite web}}:  (עזרה)
↑  Mier, Tomás (1 בספטמבר 2023). "Beyoncé vs. Taylor Swift at the VMAs: Queens Lead in Social-Voted Categories". Rolling Stone (באנגלית). נבדק ב-2 בספטמבר 2023. {{cite web}}:  (עזרה)
| פרסי הווידאו קליפים של MTV |
| --- | --- | --- |
| שנים | 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 |  |
| פרסים | קליפ השנה • אמנ/ית השנה • שיר השנה • אלבום השנה • האמן החדש הטוב ביותר • להקה • פופ • רוק • R&B • היפ-הופ • דאנס • אלטרנטיבי • לטיני • קיי-פופ • שיתוף פעולה • קליפ ארוך • בימוי • כוריאוגרפיה • אפקטים • ניהול אמנותי • עריכה • צילום • שיר קיץ • מסר חברתי • חלוציות על שם מייקל ג'קסון |  |
| פרסים לשעבר | אתר אינטרנט • קליפ פורץ דרך • וידאו קונספט • קליפ של אישה • פרסי בחירת הצופים הבין-לאומיים • אמן לטיני • קליפ מילים • קליפ של גבר • הסינגל המפלצתי של השנה • הקליפ הניסיוני הטוב ביותר • הקליפ הראוי ביותר לשיתוף • פרס MTV2 • ההופעה הטובה ביותר • הופעה בקליפ של רוק בנד פפסי • קליפ פוסט-מודרני • האיום המרובע של השנה • קליפ ראפ • רינגטון השנה • מופע במה • קליפ בריטי • פרטיטורת משחק וידאו • פסקול משחק וידאו • קליפ מסרט • קליפ (שהיה צריך לזכות במונמאן) • בחירת הצופים |  |
פרדריקה בוכגר

| --- | --- |
 לידה:  וינה
 מדינה:  אוסטריה 
 מידע חסידת אומות העולם
 פרסים והוקרה:  חסידת אומות העולם (26 באוקטובר 1978) 
 קישורים חיצוניים
 יד ושם:  פרדריקה בוכגר
 
פרדריקה בוכגר (בגרמנית: Friederike Buchegger) הייתה חסידת אומות עולם אוסטרית אשר הצילה יהודים בווינה בתקופת השואה ומלחמת העולם השנייה.
פעילות בתקופת השואה להצלת יהודים

בשנת 1939 שמעה בוכגר על מצוקתֹו של ידידה הוותיק, וולטר פוזילס. הלשינו על ארוסתו, אדלטרוד בכר, אישה צעירה מווינה, אוסטריה. אדלטרוד לא הייתה יהודייה, והיא הואשמה בניהול מערכת יחסים רומנטית עם יהודי, דבר שהיווה עבירה על חוקי נירנברג.
כשפרדריקה הבינה שאדלטרוד נאלצה לברוח להונגריה וידידה וולטר ברח לפראג, היא החליטה להשתמש בקשריה כדי לעזור לזוג. היא יצרה קשר עם מכר שעבד בגסטפו הווינאי. על פי בקשתה של בוכגר, הושמד תיקה של אדלטרוד, כולל הודעת ההלשנה האנונימית עליה. ברגע שהייתה בטוחה שהתיק הושמד (בשנת 1941), העבירה בוכגר את ההודעה, ואדלטרוד חזרה לגור בווינה בבטחה.
בשנת 1942, כשהנאצים החלו להעביר יהודים למחנות ריכוז, ברח וולטר חזרה לווינה ביחד עם אחיו לודוויג. הם מצאו מקלט אצל אדלטרוד, שהחביאה אותם בעליית הגג בדירה, שהייתה שייכת לפרדריק קונץ, ארוסה של אחותה שרלוטה. קונץ שירת בצבא, אך כשחזר הביתה בחופשות, נרתמה פרדריקה ומצאה עבור וולטר ולודוויג מקום מסתור אחר. פרדריקה שכנעה את שומר הבניין שלה להחביא אותם לפרקי זמן קצרים. בנוסף היא דאגה לצרכים היומיומיים של השניים, כמו איסוף כרטיסי מזון וכן אספקת מזון. היא הייתה בסכנה תמידית, מאחר שמתן עזרה ליהודים היווה פשע חמור באותה תקופה. למרות זאת, פרדריקה לא קיבלה תמורה כספית למעשיה.
וולטר ולודוויג ניצלו ושרדו את המלחמה.
לאחר המלחמה

לאחר המלחמה וולטר פוזילס ואדלטרוד בכר התחתנו והמשיכו לחיות באוסטריה. אחיו של וולטר, לודוויג, המשיך גם הוא לחיות באוסטריה. בשנת 1962 וולטר ואדלטרוד התגרשו.
הכרה והנצחה

ב-26 באוקטובר 1978 הוכרה פרדריקה בוכגר על ידי יד ושם כחסידת אומות עולם. שמה רשום על קיר הכבוד ביד ושם, וכן היא קיבלה מדליה.
הערות שוליים

↑  Buchegger FAMILY, באתר יד ושם (באנגלית)
↑  Die Gerechten Österreichs, web.archive.org, ‏2011-06-09
↑  תיק 1425, ארכיון חסידי אומות עולם יד ושם.
ערך זה הוא קצרמרבנושא אישים. אתם מוזמנים לתרום לוויקיפדיה ו.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פרדריקה בוכגר".
פרדריקה דורותיאה, מרקיזת ברנדנבורג-שוודט

פרדריקה סופיה דורותיאה, מרקיזת ברנדנבורג-שוודט (בגרמנית: Friederike Sophia Dorothea von Brandenburg-Schwedt; ‏18 בדצמבר 1736 - 9 במרץ 1798) הייתה אשתו של פרידריך השני אויגן, דוכס וירטמברג.
ביוגרפיה

פרדריקה דורותיאה נולדה ב-18 בדצמבר 1736 בשוודט על האודר שהשתייכה לממלכת פרוסיה, לפרידריך וילהלם, מרקיז ברנדנבורג-שוודט וסופיה דורותיאה, נסיכת פרוסיה, בתו של פרידריך וילהלם הראשון, מלך בפרוסיה. ב-29 בנובמבר 1753 התחתנה פרדריקה דורותיאה עם פרידריך אויגן, דוכס וירטמברג, והתגוררה עמו בתחילה בטרפטו דר רגה, שם השפיעו בני הזוג על החיים התרבותיים של העיר. בשנת 1769 עברו בני הזוג להתגורר בוירטמברג-ממפלגארד. על אף היות בעלה פרידריך אויגן קתולי, חינכה פרדריקה דורותיאה את ילדיה על פי הדת הלותרנית.
בשנת 1795 מת גיסה לודוויג אויגן, דוכס וירטמברג, ובעלה פרידריך אויגן עלה לשלטון במקומו. בשנת 1796 חתם פרידריך אויגן עם הצרפתים על הסכם פריז, ולפיו סופחו לצרפת כל שטחי וירטמברג בגדה השמאלית של הריין, אולם הצרפתים הכירו בשלמות הדוכסות.
בשנת 1797 מת בעלה פרידריך אויגן, ובנם פרידריך השלישי, דוכס וירטמברג עלה לשלטון במקומו, וב-9 במרץ 1798 מתה פרדריקה דורותיאה בביתה בשטוטגרט.
משפחתה

בשנת 1753 התחתנה פרדריקה דורותיאה עם פרידריך השני אויגן, דוכס וירטמברג. לזוג נולדו 12 ילדים:
פרידריך הראשון, מלך וירטמברג (1754–1816).
לודוויג, דוכס וירטמברג (1756–1817).
אויגן, דוכס וירטמברג (1758–1822).
סופיה דורותיאה, נסיכת וירטמברג (1759–1828).
וילהלם פרידריך פיליפ, דוכס וירטמברג (1761–1830).
פרדיננד פרידריך אוגוסט, דוכס וירטמברג (1763–1834).
פרדריקה, דוכסית וירטמברג (1765–1785)
אליזבת, דוכסית וירטמברג (1767–1790)
פרדריקה וילהלמינה קתרינה (1768)
קרל פרידריך היינריך (1770–1791)
אלכסנדר, דוכס וירטמברג (1771–1833)
קרל היינריך (1772–1833)
פיאט 128

| --- | --- |

 מאפיינים כלליים
 יצרן:  פיאט 
 יחידות שיוצרו:  3,107,000 
 מודל קודם:  Fiat 1100-103 
 מודל אחריו:  פיאט ריטמו 
 אורך:  3,850 מ"מ 
 רוחב:  1,590 מ"מ 
 גובה:  1,340 מ"מ 
 בסיס גלגלים:  2,445 מ"מ 
 מפרט טכני
 מנוע:  מנוע בנזין 
 מעצב:  דאנטה ג'יאקוזה 
 
פיאט 128, סדאן
פיאט 128, מבט לתא הנהג
פיאט 128, סדאן שנת 1978
פיאט 128, קופה 3P
פיאט 128 סטיישן 5 דלתות
פיאט 128 סטיישן 3 דלתות
פיאט 128 ספורט L
פיאט 128 (אנגלית: Fiat 128) מכונית סדאן תוצרת חברת פיאט האיטלקית. יוצרה בשנים 1969–1985. יוצרו כ-3,107,000 יחידות, כולל דגם הפיאט 128 קופה. בשנת 1970 זכתה "פיאט 128" בתואר מכונית השנה באירופה.
היסטוריה

חברת פיאט בנתה מפעל חדש ברייולטה, (Rivalta), בצפון-מערב טורינו כדי לייצר את ה-128. הנדסת הרכב הופקדה בידי דנטה ג'יאקוזה.
הפיאט 128 הורכבה ב ארגנטינה, מצרים, מרוקו, קולומביה, דרום אפריקה וסרי לנקה.
הפיאט 128 שווקה בישראל.
היסטוריה > ייצור במצרים

במצרים יוצר הדגם זסטבה סקאלה על ידי יצרנית הרכב המצרית נאסר, ברישיון יצרנית הרכב הסרבית Zastava (בסרבית "Застава Аутомобили") בין השנים 1971–2008. הדגם היה ברישיון קונצרן הרכב פיאט, והיה זהה ל"פיאט 128", דגם "128 GLS".
גרסאות

פיאט 128 2 דלתות
פיאט 128 4 דלתות
פיאט 128 סטיישן, (Familiare), 3 דלתות
פיאט 128 סטיישן, 5 דלתות
פיאט 128 2 דלתות קופה - ספורט
פיאט 128 3 דלתות קופה
מפרט טכני ומידות עבור פיאט 128 סדאן

מנוע הנעה קדמית, גל זיזים עילי יחיד, 4 צילינדר, 1,116 סמ"ק, הספק של 49 כ"ס
מנוע 1,290 ס"מק, (הושק ב -1971)
תמסורת 4 מהירויות - ידנית
אורך: 3,850 מ"מ
רוחב: 1,590 מ"מ
גובה: 1,340 מ"מ
משקל: 750 - 770 ק"ג
בלמים: בלמי דיסק קדמיים
תאוצה: 0-97, 15.5 שניות
דגמי פיאט 128 קופה

(ייצור: 1971–1975)
פיאט 128 SL קופה
פיאט 128 3P Berlinetta (3 דלתות קופה)
128 קופה - 3P
דגמי פיאט 128 קופה > מפרט טכני ומידות עבור פיאט 128 קופה

מנוע 1,100 סמ"ק, המפיק 47 כ"ס ו-63 כ"ס
מנוע 1,300 סמ"ק המפיק 55 כ"ס, ו-74 כ"ס
אורך הרכב - 3,808 מ"מ
רוחב - 1,560 מ"מ
גובה - 1,310 מ"מ
בסיס גלגלים 2,223 מ"מ
בלמים: דיסקים מקדימה ותופים מאחור
ראו גם

פיאט
לקריאה נוספת

פיאט 128 ספורט - קופה  (1:46 דקות), יו-טיוב
פיאט 128  (5:06 דקות), יו-טיוב
פיאט 128 סדאן (ארגנטינה)  (7:09 דקות), יו-טיוב
פיאט 128 סדאן  (6:19 דקות), יו-טיוב
פיאט 128 סדאן  (3:06 דקות), יו-טיוב
פיאט 128 סלון, 1969 מפרט טכני
גרסאות פיאט 128
פרדריקה לואיזה, נסיכת הסן-דרמשטאדט

פרדריקה לואיזה, נסיכת הסן-דרמשטאדט (בגרמנית: Frederika Louisa, von Hessen-Darmstadt‏; 16 באוקטובר 1751 – 25 בפברואר 1805), הייתה נסיכה גרמנית, ולאחר מכן מלכת פרוסיה.
ביוגרפיה

פרדריקה לואיזה נולדה ב-16 באוקטובר 1751 בפרנצלאו שהשתייכה לממלכת פרוסיה, ללודוויג התשיעי, רוזן הסן-דרמשטאדט, ולקרולינה, רוזנת פפאלץ-צווייבריקן, בתם של כריסטיאן השלישי, רוזן פפאלץ-צווייבריקן וקרולינה, רוזנת נסאו-זארבריקן.
ב-14 ביולי 1769 התחתנה פרדריקה לואיזה עם פרידריך וילהלם השני, מלך פרוסיה, זמן קצר לאחר שגירש את אשתו הראשונה אליזבטה כריסטינה מבראונשווייג-וולפנביטל, נסיכת הכתר של פרוסיה.
בשנת 1786 מת דוד בעלה פרידריך השני, מלך פרוסיה ללא ילדים, ובעלה פרידריך וילהלם השני הוכתר למלך פרוסיה. נישואי השניים לא היו מוצלחים, ופרידריך וילהלם החזיק במספר פילגשים, שאף ילדו לו כמה ילדים.
משנת 1788 נהגה פרדריקה לואיזה לבלות את חודשי הקיץ בעיר באד פרייואלדה, ובעקבות כך התפתחה מאוד העיר. בשנת 1797 מת בעלה פרידריך וילהלם השני, וב-25 בפברואר 1805 מתה פרדריקה לואיזה בברלין כתוצאה מאירוע מוחי.
משפחתה

בשנת 1769 התחתנה פרדריקה לואיזה עם פרידריך וילהלם השני, מלך פרוסיה, ממנו נולדו לה 7 ילדים:
פרידריך וילהלם (3 באוגוסט 1770 - 7 ביוני 1840)
כריסטינה (1772 – 1773)
לודוויג (5 בנובמבר 1773 - 28 בדצמבר 1796)
וילהלמינה (18 בנובמבר 1774 - 12 באוקטובר 1837)
אוגוסטה (1 במאי 1780 - 19 בפברואר 1841)
קרל
היינריך (30 בדצמבר 1781 - 12 ביולי 1846)
וילהלם (3 ביולי 1783 - 28 בספטמבר 1851)
פירה (עיר)

| --- | --- |
מראה פנורמי של פירה
מראה פנורמי של פירה
 מדינה:  יוון יוון
 מחוז:  דרום הים האגאי
 יחידה אזורית:  תירה
 גובה:  260 מטרים
 אוכלוסייה:  ‏
  ‑ בעיר:  1,346 (2021)
 קואורדינטות:  36°25′12″N 25°25′54″E﻿ / ﻿36.42°N 25.431667°E﻿ / 36.42; 25.431667 
 www.thira.gr
  מפת מיקום  מפה מפורטת   (למפת יוון מוגדלת) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןפירה(למפת יוון רגילה) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןפירה  he tabBackground:;tabBorder:#aaa;defaultTab:0;
פירה (ביוונית: Φηρά) היא הבירה המודרנית של האי האגאי היווני סנטוריני.
השם פירה הוא שיבוש לשוני שנוצר במהלך הזמן לשם "תירה" (Thíra), השם העתיק של האי עצמו.
פירה היא יישוב עם בתים לבנים השוכנים בגובה 400 מטר בצד המערבי של הקלדרה. אוכלוסיית האי, נכון ל־2011, הייתה 1,616 תושבים.[דרוש מקור]
פרנסיסקו וראז'ו

פרנסיסקו וראז'ו (ספרדית: Francisco Varallo;‏ 5 בפברואר 1910 – 30 באוגוסט 2010) היה כדורגלן ארגנטינאי אשר שיחק במונדיאל הראשון, מונדיאל 1930, והיה לכדורגלן האחרון שנותר בחיים מבין שחקני משחק הגמר של טורניר זה, עד למותו בשנת 2010 בגיל 100.
וראז'ו נולד בשנת 1910 בעיר לה פלאטה שבארגנטינה. הוא שיחק תחילה בקבוצת עיר מגוריו חימנסיה לה פלאטה עד לשנת 1930, ואז עבר לקבוצת הפאר בוקה ג'וניורס בה שיחק משך עשר שנים. הוא השתתף ב-210 משחקים וכבש 181 שערים.
עד לחודש מרץ 2008 היה פרנסיסקו למלך שערי בוקה ג'וניורס בכל הזמנים עד אשר עבר אותו מרטין פלרמו לאחר שזה כבש את השער ה-182 בקריירה שלו.
בנבחרת ארגנטינה שיחק פרנסיסקו במונדיאל 1930 בה כבש שער אחד נגד נבחרת מקסיקו בניצחון נבחרתו 3-6. זה היה המונדיאל היחיד בו הוא השתתף שכן ארגנטינה נעדרה מהמונדיאלים שנערכו בשנים: 1934 ו-1938. רגע השיא בקריירה שלו היה הזכייה בקופה אמריקה עם נבחרת ארגנטינה בשנת 1937.
מלחמת העולם השנייה שפרצה בשנת 1939 הביאה לסיום הקריירה שלו בגיל צעיר יחסית, שנה לאחר מכן. ב-1994 זכה בתואר המצוינות של פיפ"א על תרומתו לכדורגל.
תארים

אליפות ארגנטינה: 1929
אליפות ארגנטינה (3): 1931, 1934, 1935
סגנית גביע העולם: 1930
קופה אמריקה (2): 1929, 1937
מלך השערים בליגה הארגנטינאית: 1933
מקום שלישי במלך שערי בוקה ג'וניורס בכל הזמנים: 194 שערים
מקום רביעי במלך שערי הליגה הארגנטינאית בכל הזמנים: 236 שערים
השחקן שנשאר אחרון בחיים מכלל שחקני מונדיאל 1930
הערות שוליים

↑  פרנסיסקו וראז'ו הלך לעולמו בגיל 100, באתר וואלה, 30 באוגוסט 2010
| נבחרת ארגנטינה – מונדיאל 1930 (מקום שני) |
| --- | --- | --- |
|  1 בוסיו •  2 בוטאסו •  3 צ'רו •  4 צ'יבידיני •  5 דמריה •  6 טורה •  7 ח.אוואריסטו •  8 מ.אוואריסטו •  9 פריירה •  10 מונטי •   11 מוטיס •  12 אורלנדיני • 13 פטרנוסטר •  14 פרינטי • 15 פאוצ'לה • 16 פיאג'יו • 17 סקופלי • 18 ספדרו • 19 סטאבילה • 20 סוארס • 21 וראז'ו • 22 זומלזו • מאמן: אולסאר וטרמוטולה |  1 בוסיו •  2 בוטאסו •  3 צ'רו •  4 צ'יבידיני •  5 דמריה •  6 טורה •  7 ח.אוואריסטו •  8 מ.אוואריסטו •  9 פריירה •  10 מונטי •   11 מוטיס •  12 אורלנדיני • 13 פטרנוסטר •  14 פרינטי • 15 פאוצ'לה • 16 פיאג'יו • 17 סקופלי • 18 ספדרו • 19 סטאבילה • 20 סוארס • 21 וראז'ו • 22 זומלזו • מאמן: אולסאר וטרמוטולה | ארגנטינה |
| --- | --- |
בקרת זהויות :  GND: 1170437850  VIAF: 481154137629215370009   WorldCat (עם VIAF): 481154137629215370009
פרדריקה מבאדן

פרדריקה, נסיכת באדן (בגרמנית: Friederike von Baden‏; 12 במרץ 1781 - 25 בספטמבר 1826), הייתה אשתו של גוסטב הרביעי אדולף, מלך שוודיה.